માની લો કે એક વ્યક્તિ છે તેણે પોતાની સાત આંકડાનો પગાર ધરાવતી નોકરી છોડીને એક સ્ટાર્ટઅપનો પાયો નાખ્યો અને છેલ્લાં ત્રણ વર્ષથી તે પોતાની કંપની સ્થાપવા માટે દરેક પ્રકારની મહેનત અને પ્રયાસ કરે છે. તે દરેક ત્રિમાસિક ગાળામાં વિવિધ વેન્ચર કેપિટાલિસ્ટ અને રોકાણકારો પાસે ધક્કા ખાય છે પરંતુ વારંવાર તેને જાકારો આપવામાં આવે છે. હવે તેણે જે નાણાં લોન તરીકે અને પોતાના પરિવારજનો પાસેથી લીધા હતાં તે પણ પૂરાં થઈ જવાં આવ્યાં છે. શું હવે એવો સમય આવી ગયો છે કે તેણે વેપાર છોડી દેવો જોઇએ? કે પછી તેણે હજી પણ પોતાનો વેપાર ચાલુ રાખીને વધારે પ્રયાસ કરવા જોઇએ?